ธปท.ประมูลขายพันธบัตร 2.5 หมื่นล้านบาท
ธปท.ประกาศออกพันธบัตรอายุ 14 วัน ในเดือนมี.ค.วงเงิน 2.5 หมื่นล้านบาท ประมูลในวันที่ 6 มี.ค.นี้
4 มี.ค. 2558

ธปท.ประกาศออกพันธบัตรอายุ 14 วัน ในเดือนมี.ค.วงเงิน 2.5 หมื่นล้านบาท ประมูลในวันที่ 6 มี.ค.นี้
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศเรื่องกำหนดการออกพันธบัตรธนาคารแห่งประเทศไทย อายุไม่เกิน 15 วัน ในเดือนมี.ค.2558 รุ่น พ.6/14/58 ในวงเงิน 2.5 หมื่นล้านบาท โดยจะออกประมูลในวันที่ 6 มี.ค.นี้  โดยพันธบัตรที่ออกมีอายุ 14 วัน ซึ่งมีกำหนดชำระเงินในวันที่ 10 มี.ค. 2558 และกำหนดครบอายุในวันที่ 24 มี.ค.2558ทั้งนี้ การออกพันธบัตรดังกล่าวเป็นการดูดซับสภาพคล่องตามปกติของธปท. เพื่อดูแลระดับอัตราดอกเบี้ยนโยบาบให้เหมาะสมและสอดคล้องกับภาวะเศรษฐกิจ